section_heading: Radnja
paragraph_text: U časopisu, gdje cijelo osoblje osim Minifyja misli da je on Židov, Philu je dodijeljena tajnica, Elaine Wales (June Havoc), koja mu otkriva da je i ona Židovka, ali je promijenila ime kako bi dobila taj posao (njezina prijava, pod židovskim imenom Estelle Wilovsky, je odbijena). Kasnije, nakon što Phil otkriva Minifyju predrasudu s kojom se Walesova suočila kako bi dobila posao, Minify uvodi novu politiku koja je otvorena i za Židove. Wales privatno Philu otkriva svoju rezerviranost prema toj novoj politici, u strahu da će biti zaposleni "krivi Židovi" koji će uništiti stvari za nekoliko Židova koji tamo već rade. Phil se sprijateljuje i s urednicom modne rubrike, Anne Dettrey (Celeste Holm) koja mu postaje dobra prijateljica i potencijalna romantična partnerica, posebno zbog sve mučnije veze između njega i Kathy. mini|lijevo|John Garfield i Dorothy McGuire mini|lijevo|June Havoc i Gregory Peck Dok se Philov projekt nastavlja, njegov prijatelj iz djetinjstva Dave Goldman (John Garfield), Židov, doseli se u New York zbog posla i počinje živjeti s Greenovima dok ne nađe dom za svoju obitelj. Dom se teško pronalazi u New Yorku, a posebno ga je teško naći Goldmanovima, jer neće sve gazde iznajmiti kuću Židovima. Nakon što Phil ispriča Daveu o svom projektu, Dave mu pruža podršku, ali je u isto vrijeme i zabrinut.